สวัสดีค่ะ เมื่อวันเสาร์ที่ 10 ธันวามีเพศสัมพันธ์แบบใส่ถุง แต่พอเอาออกมาพบว่าถุงยางขาดด้านข้าง ด้วยความไม่แน่ใจเลยกินยาคุมฉุกเฉินวันที่ 11 ปกติรอบเดือนจะเริ่มมาประมาณวันที่ 22 ธันวา อยากทราบว่าการกินยาคุมฉุกเฉินประจำเดือนจะมาตามวันปกติไหมคะ แล้วประมาณกี่สับดาห์ถ้าประจำเดือนไม่มาควรตรวจคะ
สวัสดีค่ะ การมีเพศสัมพันธ์ใส่ถุงป้องกัน แต่ถุงยางกลับขาด อาจทำให้น้ำอสุจิเล็ดลอดออกมา อาจทำให้เกิดการตั้งครรภ์ได้ จึงมีข้อบ่งชี้ของการใช้ยาคุมฉุกเฉินยาคุมฉุกเฉินนั้นเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้หลังใช้ยาไป รอบเดือนอาจคลาดเคลื่อนไปได้เล็กน้อย แต่ไม่ควรช้าไปเกิน 35 วันจากรอบก่อน จึงต้องสังเกตและตรวจยืนยันร่วมด้วยถ้าประจำเดือนมาช้าไปกว่านี้แล้ว สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป